  Майя Бывальцева Вуись шутэтскон нуналъёс Удмуртие шуныт омыр вуоз. Шуркынмон кутсконын температура +9 градусозь ӝутскоз. Со сярысь улосвыл  пресс-службаез ивортӥз. Матысь уе Удмуртие доры шуныт фронт вуоз, котькытын лымыялоз, ӵукна лымы зорен воштӥськоз Удмуртиысь Гидрометцентрлэн пресс-службаезКӧснуналэ потон уе кезьыт луоз на, -1…-6 градус. Сюресъёс вылын йӧвалег но гылыт лымы луоз. Нуназе элькунэ шуныт омыр пырыны кутскоз ни, температура +2…+7 градусозь ӝутскоз. Ӵукна но нуназе тӧл кужмоялоз, секундскын 12-14 метрозь шуак пельтылоз. Арнянуналэ, 31-тӥ коньывуонэ, уйин быдэс элькунъя ӧжыт зороз, нуназе куд-ог интыосын гинэ. Уйин но ӵукна бус вӧлскыны быгатоз. Уйин +1…+6, нуназе +4…+9 градус луоз. Тӧл лапкомоз. Шуркынмонлэн нырысетӥ нуналъёсаз куд-ог интыосын зороз. Вордӥськонэ уйин +1…+6, нуназе +4…+9 градусозь возиськоз. Нырысь-валысь чакланъёсъя, 2-3 шуркынмонэ температура кӧня ке лэзькоз, уйин 0…-5, нуназе 0…+5 градус луоз. Тегъёс: Ижкар Гидрометцентр Удмуртия куазь сӥзьыл  